સાક્ષી મલિક બાદ ભારતની બેડમિન્ટન સ્ટાર પીવી સિંધૂએ રિયો ઓલમ્પિકમાં સિલ્વર મેડલ જીતી બીજું મેડલ ભારતના નામે કર્યું. 120ના ઓલમ્પિક ઇતિહાસમાં પીવી સિંધૂ ભારત માટે સિલ્વર મેડલ જીતનાર પહેલી મહિલા એથલિટ છે. દેશને તેમની પાસેથી ગોલ્ડની આશા હતી, પરંતુ જ્યારે તેમણે સિલ્વર મેડલ જીત્યું તો સંપૂર્ણ દેશે ગર્વની લાગણી અનુભવી. લોકોએ સોશિયલ મીડિયા પર લખ્યું હતું કે, ગોલ્ડ ભલે ગમે તે લઇ જાય, પીવી સિંધૂ જ અમારા માટે ખરું સોનું છે. આટલેથી પીવી સિંધૂની વિજયગાથા અટકી નહીં. સિલ્વર મેડલ જીત્યા પછી પણ સિંધૂએ ચાઇના ઓપન સુપર સિરિઝમાં વિજય મેળવ્યો. સિંધૂએ ચીનની સુન યૂ ને 21-11, 17-21, 21-11 થી હરાવી.